चार दिन रंगमयी होगा बीकाणा, चर्चित नाटकों से रूबरू होंगे दर्शक
बीकानेरथियेटर फेस्टिवल का आगाज आज सुबह 10 बजे हंसा गेस्ट हाउस में लोक नाट्य रम्मत के साथ होगा। 5 से 8 मार्च तक रंगकर्मी दिनेश ठाकुर को समर्पित फेस्टिवल के दौरान चार दिनों तक रंग जगत के विभिन्न पक्षों पर कार्यशालाएं, नाटकों का मंचन, आम लोगों के बीच नुक्कड़ नाटकों, माइम और क्लाउनिंग नाटकों की प्रस्तुतियां, रंग संवाद, चित्र और पुस्तक प्रदर्शनी, स्क्रिप्ट बैंक, बीकानेर रंग कोलॉज आदि की प्रस्तुतियों से चार दिनों तक बीकाणा रंगमयी अनुभूतियों को महसूस करेगा। फेस्टिवल के प्रथम दिन लोकनाट्य रम्मत के बाद फड़ का प्रदर्शन होगा इस दिन तीन चर्चित नाटकों का मंचन भी किया जाएगा। फेस्टिवल के दौरान शनिवार को जुनून संस्था की ओर से हंसा गेस्ट हाउस में रंग शख्सियत संजना कपूर ने थियेटर मैनेजमेंट कार्यशाला में रंग जगत से जुड़े लोगों को प्रशिक्षण प्रदान किया। संजना कपूर ने कार्यशाला के दौरान बताया कि एक नाटक तैयार करना केवल आधा कार्य है, शेष कार्य है नाट्य दल का प्रबंधन वित्त को एक साथ व्यवस्थित करना, नाटक का प्रचार करना, उसे दर्शकों तक पहुंचाना और अपने निरंतर काम के लिए समर्थन जुटाना। कार्यशाला के दौरान उन्होंनें मैनेजमेंट के गुर सिखाते हुए रचनात्मकता और संगठनात्मक को अपनाने की बात कही। कार्यशाला में रंगकर्मी सुधानवा देशपांडे ने भी विचार व्यक्त किए। कार्यशाला में अनेक गणमान्यजन मौजूद थे।
कला-साहित्य देश की पहचान होती है : संजना
कितनीडरावनी और विडंबना की बात है कि देश में सौ से ज्यादा स्मार्ट सिटी बनाने की तैयारी चल रही है किंतु वहां कला साहित्य संस्कृति के लिए एक भी स्थान तय नहीं किया गया है। यह कहना है संजना कपूर का। बीकानेर थियेटर फेस्टिवल में शामिल होने आई संजना ने लंबे समय तक अपने परिवार की विरासत पृथ्वी थियेटर का संचालन कर नाट्य क्षेत्र की परंपरा को बेहतर करने में अपना योगदान दिया है। अपनी नाट्य संस्था जुनून के जरिए देश भर में खासकर बच्चों में रंग के संस्कार जाग्रत करने में जुटी संजना बताती है सरकार कला साहित्य के प्रति सोचने की प्रवृति कब शुरू करेगी इसकी प्रतीक्षा है। देश की पहचान उसकी कला-साहित्य से भी होती है। सरकार उनको पोषित-पल्लवित करने की ओर ध्यान ना देकर अपनी पहचान को मिटाने की जो नीति अपना चुकी है वो सही नहीं है। हम समय समय पर सरकार को सुझाव देते है पर सरकारें उन सुझावों को क्रियान्वित नहींं करती। ये सही नहीं है। संजना कहती है इस दौर में पता नही क्यूं इस बात बात को हम नहीं मानते कि देश के विकास को बढाने के लिए जीडीपी ही नहीं जीवन मूल्यों को कायम रखने की भी जरूरत होती है।
थियेटरमें सकारात्मक बदलाव : नादिरा
किसीवक्त में लोक मनोरंजन का सबसे सशक्त माध्यम रहे है नाटक। मनोरंजन के इतने साधनों के बावजूद लोग खासकर नई पीढ़ी नाटकों से जुड़ है। विभिन्न बदलावों के बावजूद यह प्रसन्नता की बात है कि रंग जगत में सकारात्मक बदलाव आए है यह कहना है रंग निर्देशक- रंगनेत्री तथा संगीत नाटक अकादमी से पुरस्कृत नादिरा बब्बर का। पिछले पचास वर्षों से रंग क्षेत्र में सक्रिय नादिरा बब्बर ने अनेक फिल्मों में अभिनय किया है। सैंतीस वर्षों से अपनी रंग संस्था एकजुट के माध्यम से नाट्य परंपरा को आगे बढाने में अपना योगदान दे रही नादिरा बब्बर सरकार के रुझान की बात पर निराशा भरे शब्दों के साथ वे बताती है कि सरकार कला और रंगमंच के प्रति उदासीन ही है। ये रवैया सही नहीं है। पति राज बब्बर सिनेमा से राजनीति में मुकाम बना चुके है आप भी राजनीति में जाएगी क्या के सवाल पर उन्होंने कहा कि नहीं में थियेटर संतुष्ट हूं।
हंशा गेस्ट हाउस में थियेटर मैनेजमेंट के बारे में बताती संजना कपूर।
आज होंगे ये आयोजन
सुबह10 बजे हंसा गेस्ट हाउस में फेस्टिवल का उद्घाटन, रम्मत मंचन, 12.30 बजे फड़ का प्रदर्शन, दोपहर 3 बजे टाउन हाल में नाटक अमृता, शाम 5.30 बजे वेटरनरी सभागार में नाटक अंगिरा का मंचन तथा रात 8 बजे टी.एम.ऑडिटोरियम में नाटक मेरी मां के हाथ का मंचन होगा।
आज रम्मत के साथ शुरू होगा बीकानेर थियेटर फेस्टिवल
hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva bho_Deva